बाक्सा, 28 अक्ट’बर 2020: थांनाय माखासे सान सिगां बारग’ एनडिएफबि (एस) नि सा 20 सोद्रोमाफोरा प्रमद बर’नि नुजाथिनायाव इउपिपिएल दोलोआव हाबहैदोंमोन। बेनिनो सा 2 सोद्रोमाफोरा बिपिएफ दोलोआव फैफिनना इउपिपिएल दोलोआव गावसोरखौ एस. जोनोम बिथाङा थगायना लांदों होन्नानै ससियेल मेडियायाव बुंथिदोंमोन बेखौ नोजोर लाखिनानै बारग’ एनडिएफबि (एस) निनो सोद्रोमा एस.जोनोम बिथाङा रोखायै बुंथियोदि बिथांमोनखौ रावबो थगायना लाबोयाखैमोन आरो जयै सावरायलायनायनि गेजेरजोंसो RIGHT TIME आव RIGHT DECISION लानाय थांखिजों इउपिपिएल दोलोआव हाबफैदों होन्नानै बुंथियो लोगोसेनो बिपिएफ दोलोआव थांफिननाय सानै सोद्रोमाफोरा रांनि थाखायसो थांफिनदों होन्नानैबो बुंथिबावो। एस. जोनोम बिथाङा फैगौ समाव सोलायनाय आरो जौगाखांनांगौनि थाखाय लोगोसेनो बारग’ एनडिएफबि नि साफ्रोमबो सोद्रोमाफोरनि अनसुंथाइ, केसफोरखौ फोजोंबस्रांनाय आरो गावखौ फसंथाइ महरै लाखिनो इउपिपिएल दोलोखौनो मदद होगोन होन्नानै बुंथियो।